Giga Berlin bygger nu 4.000 Model Y om ugen

Giga Berlin, Teslas europæiske fabrik, er bygget til at kunne fremstille en halv million elbiler om året. Fabrikken åbnede sidste år ved denne tid, så kapaciteten er ikke nået endnu, men produktionstempoet stiger konstant. Og nu annonceres en ny produktionsmilepæl.

I sidste uge blev der nemlig bygget hele 4.000 eksemplarer af Model Y på fabrikken. Det er et tusinde mere end der blev bygget om ugen, da vi gik ind i 2023.

På sin europæiske Twitter-konto præsenter Tesla et billede fra fabrikken nær Berlin med ansatte omkring tre Model Y. På en af ​​bilerne er der et skilt over forruden, hvor der står “4K” – altså 4.000.

Giga Berlin siges at have 10.000 medarbejdere. Målet er, at der skal være 12.000 ansatte. Skal målet om den halve million biler årligt nås, skal der produceres mere end 9.000 biler hver uge, året rundt.

Herunder en række videoer, som viser produktionen af biler i Giga Berlin-fabrikken.

13 different body parts are stamped with a total of 7300 tons of force, in a press line that runs at up to 16 parts per minute pic.twitter.com/gSAynANrAx
— Tesla (@Tesla) February 13, 2023

Giga Berlin har været en hård nød for Tesla. Der har været adskillige benspænd for Tesla, deriblandt flagermus og grundvand. Men nu ser det altså ud til, at fabrikken kører efter planen. Godt for Tesla, der over flere omgange har sænket priserne på henholdsvis Model 3 og Model Y for at skabe større salg.

Giga Berlin bygger nu 4.000 Model Y om ugen